Vappuolympialaiset
2018-04-27 18:00 - 23:00 (Europe/Helsinki)
Onko ikävä Aarteenmetsästystä, Winter Touria tai Kastajaisia? Tuntuuko, että vappuviikkona on tullut levättyä liikaa? Ei hätää! Indexin Vappuolympialaiset järjestetään tänäkin vappuna jo kunnioitettavasti toista kertaa. Rasteilla mitataan kisakunto ja pidetään hauskaa ihanan poikkitieteellisessä porukassa.
Tapahtuman alussa osallistujat jaetaan Publicumin pihalla sekajoukkueisiin. Näissä joukkueissa osallistujat kiertävät Indexin jäsenjärjestöjen enemmän tai vähemmän urheiluhenkisiä rasteja. Rentojen, hauskojen liikuntarastien lisäksi kilpailu mitalisijoista on kovaa, sillä tarjolla on kulta-, hopea- ja pronssisijoille sopivia vappuyllätyksiä.
Tapahtuma on täysin ilmainen, eikä vaadi erillistä ilmoittautumista, kunhan olet ajoissa paikalla. OPM, oli se sitten urheilujuomaa tai muuta olympialaissuoristusta buustaavaa!
MITÄ: Vappuolympialaiset
MISSÄ: Lähtö Publicumin pihalta
MILLOIN: Perjantaina 27.4. klo 18:00
MIKSI: Koska vappuna on hyvä vähän liikkuakin
MITÄ MAKSAA: Ei mitään!
MITÄ MUKAAN: Haalarit, iloinen kisahenki ja halutessaan OPM
